CELEX: 22021D1523
Language: da
Date: 2018-12-05 00:00:00
Title: Det Blandede EØS-Udvalgs afgørelse nr. 259/2018 af 5. december 2018 om ændring af bilag XX (Miljø) til EØS-aftalen [2021/1523]

23.9.2021   
               
               
                  DA
               
               
                  Den Europæiske Unions Tidende
               
               
                  L 337/59
               
            
         DET BLANDEDE EØS-UDVALGS AFGØRELSE nr. 259/2018
         af 5. december 2018
         om ændring af bilag XX (Miljø) til EØS-aftalen [2021/1523]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
         ud fra følgende betragtninger:
         
                     (1)
                  
                  
                     Kommissionens forordning (EU) nr. 1031/2010 af 12. november 2010 om det tidsmæssige og administrative forløb af auktioner over kvoter for drivhusgasemissioner og andre aspekter i forbindelse med sådanne auktioner i medfør af Europa-Parlamentets og Rådets direktiv 2003/87/EF om en ordning for handel med kvoter for drivhusgasemissioner i Fællesskabet (1) blev indarbejdet i EØS-aftalen ved afgørelse nr. 152/2012 af 26. juli 2012 (2).
                  
               
                     (2)
                  
                  
                     Femogtyve medlemsstater (herefter »de deltagende medlemsstater«) og Europa-Kommissionen på vegne af Den Europæiske Union har indgået en aftale om fælles udbud vedrørende indkøb af fælles auktionsplatforme (3), og alle medlemsstater (herefter »medlemsstaterne«) og Europa-Kommissionen har på vegne af Den Europæiske Union indgået en aftale om fælles udbud vedrørende en auktionstilsynsførende (4) (herefter »aftalerne om fælles udbud«).
                  
               
                     (3)
                  
                  
                     I henhold til artikel 165 i Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (5) giver Den Europæiske Union mulighed for at gennemføre fælles udbudsprocedurer med stater, der er medlem af Den Europæiske Frihandelssammenslutning (EFTA), eller med EU-kandidatlande, hvis denne mulighed udtrykkeligt er fastsat i en bilateral eller multilateral traktat.
                  
               
                     (4)
                  
                  
                     I den forbindelse har de EFTA-stater, der er kontraherende parter i EØS-aftalen, besluttet sammen med Kommissionen og de deltagende medlemsstater at udpege en eller flere auktionsplatforme, jf. artikel 26, stk. 1, i Kommissionens forordning (EU) nr. 1031/2010 af 12. november 2010, og sammen med Kommissionen og medlemsstaterne at udpege en auktionstilsynsførende, jf. artikel 24 i nævnte forordning, efter en fælles udbudsprocedure som omhandlet i artikel 165 i forordning (EU, Euratom) 2018/1046.
                  
               
                     (5)
                  
                  
                     Kommissionens forordning (EU) 2017/1902 af 18. oktober 2017 om ændring af Kommissionens forordning (EU) nr. 1031/2010 for at tilpasse auktioneringen af kvoter til Europa-Parlamentets og Rådets afgørelse (EU) 2015/1814 og med henblik på at opføre en auktionsplatform på listen, der agtes udpeget af Det Forenede Kongerige (6), skal indarbejdes i EØS-aftalen.
                  
               
                     (6)
                  
                  
                     Bilag XX til EØS-aftalen bør derfor ændres.
                  
               
                     (7)
                  
                  
                     EFTA-staternes deltagelse i de fælles udbud skal baseres på, at de bliver parter i aftalerne om fælles udbud. I overensstemmelse med betingelserne i aftalerne om fælles udbud, der giver EFTA-staterne mulighed for at tilslutte sig den fælles aktion, bemyndiges Kommissionen til på hver medlemsstats vegne at undertegne en aftale med EFTA-staterne, hvorved EFTA-staterne tilslutter sig aftalerne om fælles udbud —
                  
               VEDTAGET DENNE AFGØRELSE:
         
            Artikel 1
            I bilag XX til EØS-aftalen foretages følgende ændringer:
            
                        1)
                     
                     
                        Følgende led indsættes i punkt 21ala (Kommissionens forordning (EU) nr. 1031/2010):
                        
                                    »—
                                 
                                 
                                    
                                       32017 R 1902: Kommissionens forordning (EU) 2017/1902 af 18. oktober 2017 (EUT L 269 af 19.10.2017, s. 13).«
                                 
                              
                  
                        2)
                     
                     
                        Tilpasningerne i punkt 21ala (Kommissionens forordning (EU) nr. 1031/2010) affattes således:
                        
                                    »a)
                                 
                                 
                                    For så vidt angår EFTA-staterne affattes artikel 22, stk. 7, første punktum, således:
                                    »EFTA-staterne giver EFTA-tilsynsmyndigheden meddelelse om kvoteudbyderens/kvoteudbydernes identitet og dennes/disses kontaktoplysninger, og EFTA-Tilsynsmyndigheden videregiver disse oplysninger til Kommissionen.«
                                 
                              
                                    b)
                                 
                                 
                                    I artikel 24, stk. 2, tilføjes følgende punktum:
                                    »EFTA-staterne deltager i den fælles aktion i henhold til denne artikel med forbehold af, at EFTA-staterne og Kommissionen på egne vegne og på medlemsstaternes vegne indgår en aftale, hvorved EFTA-staterne tilslutter sig aftalen om fælles udbud vedrørende en auktionstilsynsførende.«
                                 
                              
                                    c)
                                 
                                 
                                    I artikel 26, stk. 1, tilføjes følgende punktum:
                                    »EFTA-staterne deltager i den fælles aktion i henhold til denne artikel med forbehold af, at EFTA-staterne og Kommissionen på egne vegne og på de deltagende medlemsstaternes vegne indgår en aftale, hvorved EFTA-staterne tilslutter sig aftalen om fælles udbud vedrørende indkøb af fælles auktionsplatforme.«
                                 
                              
                                    d)
                                 
                                 
                                    Artikel 30-32 gælder ikke for EFTA-staterne.
                                 
                              
                                    e)
                                 
                                 
                                    Følgende afsnit tilføjes i artikel 52, stk. 3:
                                    »Den del af omkostningerne til den auktionstilsynsførende, som vedrører auktionsplatformen, der er udpeget efter artikel 26, stk. 1, fordeles mellem de medlemsstater, der deltager i den fælles aktion, og EFTA-staterne forholdsmæssigt efter deres andele af den samlede kvotemængde, der auktioneres på den pågældende auktionsplatform.««
                                 
                              
                  
         
            Artikel 2
            Den islandske og den norske udgave af forordning (EU) 2017/1902, der offentliggøres i Den Europæiske Unions Tidendes EØS-tillæg, er begge autentiske.
         
         
            Artikel 3
            Denne afgørelse træder i kraft den 6. december 2018, forudsat at alle meddelelser er indgivet, jf. EØS-aftalens artikel 103, stk. 1 (*).
         
         
            Artikel 4
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 5. december 2018.
            
               
                  På Det Blandede EØS-Udvalgs vegne
               
               Oda Helen SLETNES
               
                  Formand
               
            
            
               Hege M. HOFF
               Mikołaj KARŁOWSKI
               
                  Sekretærer for Det Blandede EØS-Udvalg
               
            
         
         
            (1)  EUT L 302 af 18.11.2010, s. 1.
         
            (2)  EUT L 309 af 8.11.2012, s. 38.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf.
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf.
         
            (5)  EUT L 193 af 30.7.2018, s. 1.
         
            (6)  EUT L 269 af 19.10.2017, s. 13.
         
            (*)  Ingen forfatningsmæssige krav angivet.